ai4bharat/Pralekha huggingface dataset:
ग्रामीण विकास मंत्रालय
भूमि संवाद IV: भू-आधार  के साथ भारत को डिजिटल और भौगोलिक सन्दर्भ युक्त बनाने पर राष्ट्रीय सम्मेलन
भूमि संसाधन विभाग 17 मार्च 2023 को नई दिल्ली में विशिष्ट भूमि पार्सल पहचान संख्या  या भू-आधार के कार्यान्वयन पर राष्ट्रीय सम्मेलन - भूमि संवाद IV - का आयोजन कर रहा है। केंद्रीय ग्रामीण विकास एवं पंचायती राज मंत्री श्री गिरिराज सिंह इस कार्यक्रम के मुख्य अतिथि होंगे। राष्ट्रीय सम्मेलन का विषय है - "भू-आधार  के साथ भारत को डिजिटल और भू-सन्दर्भ युक्त बनाना।“ सम्मेलन में विभिन्न सत्रों के विषय होंगे - "भूमि रिकॉर्ड डेटा का लोकतंत्रीकरण और मातृभूमि"; “कारोबार में आसानी  तथा जीवन यापन में आसानी” में भू-आधार का अनुप्रयोग; और "सर्वश्रेष्ठ तौर-तरीके - राष्ट्रीय और वैश्विक । यह सम्मेलन भूमि-संवाद श्रृंखला के तहत देश में भूमि प्रशासन और शासन के संवाद और विचार-विमर्श, के क्रम में आयोजित किया जा रहा है। यह राज्यों/केंद्र शासित प्रदेशों, मंत्रालयों और विभागों, अन्य हितधारकों जैसे भू-स्थानिक समुदाय, स्टार्टअप, शिक्षाविदों आदि के साथ इस तरह का चौथा सम्मेलन है।
सम्मेलन विभिन्न हितधारक समूहों के अग्रणी व्यक्तियों और प्रतिभागियों के एक विविध समूह को एक साथ लाएगा, जिनमें केंद्र के साथ-साथ राज्य / केंद्र शासित प्रदेश सरकारें, शिक्षा और अनुसंधान संस्थान, क्षेत्रीय निकाय, व्यापार समुदाय और नागरिक समाज शामिल हैं। यह ज्ञान और विचारों के आदान-प्रदान की सुविधा प्रदान करेगा, नवाचारों को प्रदर्शित करेगा, सफल केस स्टडी को साझा करेगा, समाधानों की पहचान करेगा, भविष्य की रणनीतियों पर चर्चा करेगा और विभिन्न विषयों पर एक-दूसरे से सीखने तथा विभिन्न क्षेत्रों में भू-आधार या विशिष्ट भूमि पार्सल पहचान संख्या  के संभावित उपयोग को जानने का अवसर प्रदान करेगा। भू-आधार या यूएलपीआईएन, एक 14-अंकीय अल्फा-न्यूमेरिक संख्या है, जो प्रत्येक भूमि पार्सल के अक्षांश देशांतर के आधार पर पैदा की जाती है। नागरिकों के साथ-साथ सभी हितधारकों के लिए एकीकृत भूमि सेवाएं प्रदान करने के सन्दर्भ में; यह संख्या भूमि या संपत्ति के किसी भी पार्सल पर जानकारी की सच्चाई की एकल व आधिकारिक स्रोत होगी।
सम्मेलन में देश भर के विभिन्न क्षेत्रों के लगभग 300 प्रतिभागी विचार-विमर्श करेंगे।
सूचना और प्रसारण मंत्रालय
केन्द्रीय मंत्रिमंडल ने भारत में डायरेक्ट टू होम  सेवाएं प्रदान करने के दिशा-निर्देश में संशोधन को स्वीकृति दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने भारत में डायरेक्ट टू होम  सेवाएं प्रदान करने के लिए लाइसेंस प्राप्त करने हेतु दिशा-निर्देश में संशोधन के प्रस्ताव को स्वीकृति दे दी है। इस निर्णय की मुख्य विशेषताएं इस प्रकार हैं:
- डीटीएच के लिए लाइसेंस वर्तमान 10 वर्ष की अपेक्षा अब 20 वर्ष की अवधि के लिए जारी किया जाएगा।
- लाइसेंस शुल्क को जीआर के 10 प्रतिशत से एजीआर के 8 प्रतिशत तक संशोधित किया गया है। जीआर से जीएसटी को घटाकर एजीआर की गणना की जाएगी।
- III. लाइसेंस शुल्क वर्तमान में वार्षिक आधार के स्थान पर अब त्रिमासिक आधार पर इकट्ठा किया जाएगा।
- IV. डीटीएच संचालकों को उनके द्वारा दिखाए जाने वाले कुल अनुमति प्राप्त प्लेटफॉर्म चैनलों की क्षमता से अधिकतम 5 प्रतिशत के संचालन को अनुमति दी जाएगी। एक डीटीएच संचालक से प्रति पीएस चैनल के लिए 10,000 रुपये का नॉन-रिफंडेबल पंजीकरण शुल्क लिया जाएगा।
- स्वैच्छिक आधार पर डीटीएच संचालकों के बीच बुनियादी ढांचे को साझा करने की इच्छा रखने वाले डीटीएच संचालकों को डीटीएच प्लेटफॉर्म और टीवी चैनलों की ट्रांसपोर्ट स्ट्रीम को साझा करने की अनुमति दी जाएगी। टीवी चैनलों के वितरकों को अपनी ग्राहक प्रबंधन प्रणाली  और कंडीशनल ऐक्सेस सिस्टम  आवेदनों के लिए समान हार्डवेयर को साझा करने की अनुमति दी जाएगी।
- VI. मौजूदा डीटीएच दिशा-निर्देशों में 49 प्रतिशत प्रत्यक्ष विदेशी निवेश की सीमा को समय-समय पर संशोधित एफडीआई के अनुसार सरकार की वर्तमान  नीति के अनुरूप संरेखित किया जाएगा।
- संशोधित डीटीएच दिशा-निर्देशों के अनुरूप निर्णय प्रभावी होगा और इसे सूचना और प्रसारण मंत्रालय द्वारा जारी किया जाएगा।
प्रस्तावित कटौती का अभिप्राय लाइसेंस शुल्क व्यवस्था को दूरसंचार क्षेत्र के अनुकूल बनाना है। यह अंतर डीटीएच सेवा प्रदाताओं को विस्तारित अभियानों में और अधिक निवेश और इसके फलस्वरूप लाइसेंस शुल्क के नियमित भुगतान में उन्हें और सक्षम बना सकता है। प्लेटफॉर्म सेवाओं के लिए पंजीकरण शुल्क से करीब 12 लाख रुपये के राजस्व सृजन की संभावना है। डीटीएच संचालकों के द्वारा बुनियादी ढ़ांचे को साझा करने से दुर्लभ उपग्रह संसाधनों का उपयोग और कुशल तरीके से करते हुए ग्राहकों के द्वारा अदा की जाने वाली शुल्क लागतों को कम किया जा सकता है। वर्तमान एफडीआई नीति को अंगीकृत करने से देश में अतिरिक्त विदेशी निवेश लाया जा सकेगा।
डीटीएच अखिल भारतीय स्तर पर संचालित है। डीटीएच क्षेत्र एक अत्यधिक रोजगार प्रदाता क्षेत्र है। यह सीधे तौर पर डीटीएच संचालकों को रोजगार देने के साथ-साथ कॉल सेंटरों में कार्यरत कार्मिकों के अलावा जमीनी स्तर पर अप्रत्यक्ष रूप से काफी बड़ी संख्या में इन्सटॉलरों को रोज़गार प्रदान करता है। दीर्घकालीन लाइसेंस अवधि और नवीनीकरण पर स्पष्टता के साथ-साथ सरल एफडीआई सीमा जैसे संशोधित डीटीएच दिशा-निर्देशों से स्थिरता की निष्पक्ष स्थिति और डीटीएच क्षेत्र में नए निवेशों के अलावा रोज़गार अवसरों को सुनिश्चित किया जा सकेगा।
रक्षा मंत्रालय
रक्षा मंत्री श्री राजनाथ सिंह और उनकी तंजानियाई समकक्ष डॉ. स्टरगोमेना लॉरेंस टैक्स ने नई दिल्ली में द्विपक्षीय वार्ता की
द्विपक्षीय रक्षा सहयोग बढ़ाने के लिए भविष्य का पंचवर्षीय रोडमैप तैयार करने के लिए एक कार्यबल गठित करने पर सहमति व्यक्त की
रक्षा मंत्री ने अक्टूबर में आयोजित होने वाले डेफएक्सपो 2022 के लिए अपनी तंजानियाई समकक्ष को आमंत्रित किया
रक्षा मंत्री श्री राजनाथ सिंह ने दिनांक 26 अगस्त, 2022 को नई दिल्ली में तंजानिया की रक्षा एवं राष्ट्रीय सेवा मंत्री डॉ. स्टरगोमेना लॉरेंस टैक्स के साथ द्विपक्षीय वार्ता की। बैठक के दौरान द्विपक्षीय, क्षेत्रीय और रक्षा औद्योगिक सहयोग से संबंधित अनेक मुद्दों पर चर्चा की गई। दोनों मंत्रियों ने मौजूदा आपसी सैन्य गतिविधियों की समीक्षा की और रक्षा उद्योग सहयोग पर ध्यान देने के साथ सभी क्षेत्रों में सहयोग बढ़ाने के तरीकों पर चर्चा की।
दोनों मंत्रियों ने दोनों देशों के बीच रक्षा सहयोग बढ़ाने और तंजानिया में अगली संयुक्त रक्षा सहयोग बैठक शीघ्रातिशीघ्र आयोजित करने के लिए एक पंचवर्षीय भविष्य का रोडमैप तैयार करने के लिए एक टास्क फोर्स के गठन पर सहमति व्यक्त की। रक्षा मंत्री ने अपनी तंजानियाई समकक्ष को भारत-अफ्रीका रक्षा वार्ता और डेफएक्सपो में भी आमंत्रित किया, जो दिनांक 18-22 अक्टूबर, 2022 के बीच गुजरात के गांधीनगर में आयोजित होने वाला है।
इससे पहले दिन में तंजानिया की रक्षा एवं राष्ट्रीय सेवा मंत्री ने राष्ट्रीय समर स्मारक का दौरा किया और स्मारक पर माल्यार्पण कर शहीदों को श्रद्धांजलि दी। श्री राजनाथ सिंह के साथ द्विपक्षीय बैठक से पहले उन्हें सेरेमोनियल गार्ड ऑफ ऑनर दिया गया।
डॉ. स्टरगोमेना लॉरेंसभारतीय रक्षा उद्योगों के साथ बातचीत के लिए हैदराबाद प्रस्थान करने से पहले वारगेमिंग डेवलपमेंट सेंटर और इंफॉर्मेशन फ्यूजन सेंटर - हिंद महासागर क्षेत्र का दौरा करेंगी।
प्रधानमंत्री कार्यालय
प्रधानमंत्री ने योगाभ्यास के लिये कई देशों के लोगों को एक साथ लाने पर दोहा, क़तर स्थित भारतीय दूतावास की प्रशंसा की
प्रधानमंत्री श्री नरेन्द्र मोदी ने योगाभ्यास के लिये कई देशों के लोगों को एक साथ लाने पर दोहा, क़तर स्थित भारतीय दूतावास के महती प्रयासों की प्रशंसा की है। उन्होंने यह भी कहा कि अच्छे स्वास्थ्य और आरोग्य के संदर्भ में योग पूरे विश्व को एकता के सूत्र में बांध रहा है।
प्रधानमंत्री ने ट्वीट किया हैः
“अच्छे स्वास्थ्य और आरोग्य के संदर्भ में योग पूरे विश्व को एकता के सूत्र में बांध रहा है। कई राष्ट्रों के लोगों को योगाभ्यास के लिये एक-साथ लाने का @IndEmbDoha का महती प्रयास।”
शिक्षा मंत्रालय
मानव संसाधन विकास राज्य मंत्री श्री संजय धोत्रे ने नवोदय विद्यालय समिति के लिए शालादर्पण पोर्टल लॉन्च किया
शालादर्पण पोर्टल नवोदय विद्यालयों में पारदर्शिता लाएगा : श्री संजय धोत्रे
मानव संसाधन विकास राज्य मंत्री श्री संजय धोत्रे ने आज नई दिल्ली में नवोदय विद्यालय समिति के लिए शालादर्पण पोर्टल लॉन्च किया। यह पोर्टल स्कूल स्वचालन और प्रबंधन प्रणाली से संबंधित है। नवोदय विद्यालय समिति के 22,000 शिक्षकों और कर्मचारियों तथा 2,00,000 छात्रों के बीच सूचना साझा करने के लिए इस एकीकृत प्लेटफॉर्म को विकसित किया गया है। इस अवसर पर नवोदय विद्यालय समिति के आयुक्त श्री विश्वजीत कुमार सिंह और सी-डैक के कार्यकारी निदेशक श्री विवेक खनेजा उपस्थित थे।
इस अवसर पर श्री संजय धोत्रे ने नवोदय विद्यालयों के योगदान और ग्रामीण बच्चों को शैक्षणिक रूप से आगे बढ़ाने के लिए शिक्षकों के योगदान की चर्चा की। उन्होंने कहा कि शिक्षक और अन्य कर्मचारी इन ग्रामीण बच्चों को चौबीसों घंटे सेवा प्रदान करते हैं। इससे बच्चों का सर्वांगीण विकास होता है। शालादर्पण पोर्टल से नवोदय विद्यालय की कई प्रक्रियाएं आसान हो जाएगी और इससे पारदर्शिता भी आएगी।
शालादर्पण विद्यालय ई-प्रशासन स्वचालन और प्रबंधन प्रणाली है। इसके कार्यान्वयन से नवोदय विद्यालयों की सभी गतिविधियों को ऑटोमेशन की सुविधा मिलेगी। नवोदय विद्यालय समिति देश की सबसे बड़ी आवासीय विद्यालय समिति है। इसके अंतर्गत 636 विद्यालय, 8 क्षेत्रीय कार्यालय, 8 एनएलआई और एक मुख्यालय हैं।
प्रणाली के प्रमुख घटक हैं –
· पूर्ण स्कूल स्वचालन के लिए स्कूल सूचना और प्रबंधन प्रणाली
· सूचना प्रसार के लिए द्विभाषी पठन सामग्री प्रबंधन पोर्टल
· सभी कर्मचारियों की दिन-प्रतिदिन की गतिविधियों का प्रबंधन करने के लिए कर्मचारी ईआरपी
· बजट और वित्त प्रबंधन प्रणाली
· सामान और भंडार प्रबंधन प्रणाली
· पुस्तकालय प्रबंधन प्रणाली
शिक्षा मंत्रालय
फुटबॉल फॉर स्कूल्स  का मास्टर प्रशिक्षण ओडिशा के संबलपुर में शुरू हुआ
एमओई, फीफा, एआईएफएफ लड़कों एवं लड़कियों, दोनों के लिए फुटबॉल को और अधिक सुलभ बनायेंगे
फुटबॉल से संबंधित गतिविधियों को शिक्षा प्रणाली में शामिल किया जाएगा
फुटबॉल फॉर स्कूल्स  फेडरेशन इंटरनेशनेल डी फुटबॉल एसोसिएशन  द्वारा संचालित एक महत्वाकांक्षी कार्यक्रम है। देश में इस कार्यक्रम के कार्यान्वयन हेतु शिक्षा मंत्रालय के स्कूल शिक्षा और साक्षरता विभाग को अखिल भारतीय फुटबॉल महासंघ  और भारतीय खेल प्राधिकरण  का सहयोग हासिल है। फीफा द्वारा 2 अक्टूबर, 2023 को ओडिशा के संबलपुर में एफ4एस के एक हिस्से के रूप में एक दो-दिवसीय क्षमता-निर्माण मास्टर प्रशिक्षण कार्यक्रम आयोजित किया गया। इस प्रशिक्षण कार्यक्रम में विभिन्न राज्यों/केन्द्र-शासित प्रदेशों, केवीएस, एनवीएस और एआईएफएफ के 95 शारीरिक शिक्षा शिक्षकों/प्रशिक्षुओं ने भाग लिया। ऐसे दो और प्रशिक्षण कार्यक्रम 5-6 अक्टूबर, 2023 को पुणे और बेंगलुरु में आयोजित किए जाएंगे, जहां लगभग 200  प्रतिभागी शामिल होंगे। इसके बाद इन शिक्षकों/प्रशिक्षुओं को अगले स्तरों पर क्षमता बढ़ाने के लिए राज्यस्तरीय मास्टर प्रशिक्षकों के रूप में माना जाएगा।
पहला दो-दिवसीय मास्टर प्रशिक्षण आज ओडिशा के संबलपुर में शुरू हुआ। इसमें फीफा के तीन मास्टर प्रशिक्षक, एआईएफएफ के एक प्रतिनिधि, स्कूल शिक्षा और साक्षरता विभाग, केवीएस एवं एनवीएस के दो प्रतिनिधियों ने भाग लिया। 13 राज्यों, केवीएस, एनवीएस और एआईएफएफ के कुल 95 प्रतिभागी  इस प्रशिक्षण में भाग ले रहे हैं।
30 अक्टूबर, 2022 को शिक्षा मंत्रालय, एआईएफएफ और फीफा के बीच एक समझौता ज्ञापन पर हस्ताक्षर किए गए थे। इस उद्देश्य के लिए मंत्रालय द्वारा जवाहर नवोदय विद्यालय को नोडल संगठन का दायित्व सौंपा गया था। इस कार्यक्रम में देशभर के सरकारी स्कूलों को छात्रों, शिक्षकों एवं प्रशिक्षकों के साथ 11.15 लाख फुटबॉल और उनकी क्षमता निर्माण के माध्यम से सशक्त बनाने का कार्य शामिल है। इन गेंदों को देशभर के विभिन्न स्कूलों में वितरित किया जाएगा।
एफ4एस का लक्ष्य लगभग 700 मिलियन बच्चों की शिक्षा, विकास और सशक्तिकरण में योगदान देना है। इसका उद्देश्य प्रासंगिक अधिकारियों एवं हितधारकों के साथ साझेदारी करते हुए शिक्षा प्रणाली में फुटबॉल से संबंधित गतिविधियों को शामिल करके दुनिया भर में लड़कों एवं लड़कियों, दोनों के लिए फुटबॉल को और अधिक सुलभ बनाना है। भारत में एफ4एस की शुरुआत फीफा द्वारा की जा रही है।
स्वास्थ्य एवं परिवार कल्याण मंत्रालय
भारत लगातार निम्न दैनिक मामले दर्ज करा रहा है; पिछले 24 घंटों में 18,139 नये मामले आये
सक्रिय मामलों में लगातार गिरावट जारी; संख्या गिरकर 2.25 लाख पर आई
कुल 82 व्यक्तियों में सार्स-कोव-2 वायरस के नये म्यूटेंट वैरियेंट का पता चला
भारत लगातार दैनिक नये मामलों में बहुत कम संख्या का सिलसिला दर्ज करा रहा है। देश में पिछले 24 घंटों में केवल 18,139 व्यक्ति पॉजिटिव पाये गये।
नये मामलों में लगातार गिरावट ने कुल सक्रिय मामलों में कमी सुनिश्चित की है। आज देश में सक्रिय मामले 2,25,449 हैं। कुल पॉजिटिव मामलों में सक्रिय मामलों की हिस्सेदारी और घटकर 2.16 प्रतिशत पर आ गई है।
पिछले 24 घंटों में 20,539 रिकवरी के साथ कुल सक्रिय मामलों में 2,634 मामलों की शुद्ध गिरावट दर्ज की गई।
चित्र पिछले 24 घंटों में सक्रिय मामलों में परिवर्तन दर्शाता है। महाराष्ट्र ने 307 नये मामलों के साथ अधिकतम पॉजिटिव परिवर्तन दर्ज कराया है जबकि केरल ने 613 मामलों में गिरावट के साथ अधिकतम निगेटिव परिवर्तन दर्ज कराया है।
कुल रिकवरी हाल ही में एक करोड़ की संख्या पार कर चुकी है। दैनिक रिकवरी में निरंतर वृद्धि के साथ इस संख्या में बेहद तेज गति से वृद्धि हो रही है। आज यह 10,037,398 है। रिकवरी दर भी बढ़कर 96.39 प्रतिशत तक पहुंच चुकी है।
नये रिकवर हो चुके मामलों के 79.96 प्रतिशत दस राज्यों/केन्द्र शासित प्रदेशों में संग्रहित पाये गये।
केरल ने 5,639 नये रिकवर हो चुके मामलों के साथ एक दिन में रिकवरी की अधिकतम संख्या दर्ज करायी। पिछले 24 घंटों में महाराष्ट्र में 3,350 व्यक्ति रिकवर हुए जबकि पश्चिम बंगाल में 1,295 व्यक्ति रिकवर हुए।
नये मामलों के 81.22 प्रतिशत दस राज्यों तथा केन्द्र शासित प्रदेशों के हैं।
केरल 5,051 दैनिक नये मामलों के साथ लगातार सर्वाधिक मामले दर्ज करा रहा है। इसके बाद 3,729 तथा 1,010 नए मामलों के साथ क्रमशः महाराष्ट्र और छत्तीसगढ़ का स्थान है।
पिछले 24 घंटों में 234 मौतें दर्ज की गई हैं।
नई मौतों में 8 राज्यों/केन्द्र शासित प्रदेशों की 76.50 प्रतिशत हिस्सेदारी है। महाराष्ट्र में सर्वाधिक  मौतें दर्ज की गईं। इसके बाद 25 तथा 19 दैनिक मौतों के साथ क्रमशः केरल तथा दिल्ली का स्थान है।
भारत में प्रति मिलियन आबादी 109 मौतें हुई हैं। 18 राज्यों/केन्द्र शासित प्रदेशों में राष्ट्रीय औसत की तुलना में प्रति मिलियन आबादी मौतें कम रही हैं।
दूसरी तरफ 17 राज्यों/केन्द्र शासित प्रदेशों में प्रति मिलियन मौतें राष्ट्रीय औसत की तुलना में अधिक रही हैं।
दिल्ली में प्रति मिलियन आबादी अधिकतम मौतें  हुई हैं।
नोवेल कोरोनावायरस के नये स्ट्रेन, जो सबसे पहले ब्रिटेन में रिपोर्ट की गई, से संक्रमित मामलों की कुल संख्या अब 82 है।
एमजी/एएम/एसकेजे/डीसी
(
रक्षा मंत्रालय
हाई स्पीड एक्सपैंडेबल एरियल टार्गेट - अभ्यास - का ओडिशा के तट पर सफलतापूर्वक उड़ान परीक्षण किया गया
अभ्यास - हाई स्पीड एक्सपैंडेबल एरियल टार्गेट  का 29 जून, 2022 को ओडिशा के तट पर स्थित चांदीपुर के इंटीग्रेटेड टेस्ट रेंज  से सफलतापूर्वक उड़ान परीक्षण किया गया। उड़ान परीक्षण के दौरान निरंतर स्तर तथा उच्च गतिशीलता सहित कम ऊंचाई पर विमान का निष्पादन प्रदर्शित किया गया। टार्गेट विमान को एक पूर्व-निर्धारित निम्न ऊंचाई वाले उड़ान पथ में एक ग्राउंड आधारित कंट्रोलर से उड़ाया गया जिसकी निगरानी राडार तथा इलेक्ट्रो-ऑप्टिकल टारगेटिंग सिस्टम सहित आईटीआर द्वारा तैनात विभिन्न ट्रैकिंग सेंसरों द्वारा की गई।
अभ्यास की डिजाइन एवं उसका विकास रक्षा अनुसंधान और विकास संगठन  के वैमानिकी विकास प्रतिष्ठान द्वारा किया गया है। इस हवाई वाहन को ट्विन अंडर-स्लग बूस्टर का उपयोग करने के जरिये लॉन्च किया गया जो व्हीकल को आरंभिक गति प्रदान करते हैं। यह हाई सबसोनिक स्पीड पर एक लंबी इंड्यूरेंस फ्लाइट को बनाये रखने के लिए एक छोटे से गैस टरबाइन द्वारा संचालित है। टारगेट विमान बहुत ऊंची उड़ान के लिए स्वदेशी रेडियो अल्टीमीटर तथा ग्राउंड कंट्रोल स्टेशन तथा टारगेट विमान के बीच इनक्रिप्टेड कम्युनिकेशन के लिए डाटा लिंक के साथ-साथ गाइडेंस और कंट्रोल के लिए फ्लाइट कंट्रोल कंप्यूटर के साथ नैविगेशन के लिए माइक्रो-इलेक्ट्रोमैकेनिकल सिस्टम आधारित इनर्शियल नैविगेशन स्स्टिम के साथ सुसज्जित है। इस व्हीकल को पूरी तरह स्वचालित उड़ान के लिए प्रोग्राम किया गया है।
रक्षा मंत्री श्री राजनाथ सिंह ने अभ्यास के सफल उड़ान परीक्षण के लिए डीआरडीओ, सशस्त्र बलों तथा उद्योग को बधाई दी है और कहा कि इस सिस्टम का विकास सशस्त्र बलों के लिए एरियल टार्गेट की आवश्यकता को पूरा करेगा।
रक्षा अनुसंधान एवं विकास विभाग के सचिव तथा डीआरडीओ के अध्यक्ष डॉ. जी सतीश रेड्डी ने सिस्टम के डिजाइन, विकास और परीक्षण से जुड़ी टीमों के प्रयासों की सराहना की।
प्रधानमंत्री कार्यालय
भारत तुर्की के लोगों के साथ मजबूती से खड़ा है: प्रधानमंत्री
प्रधानमंत्री श्री नरेन्द्र मोदी ने कहा है कि भारत ‘ऑपरेशन दोस्त’ के तहत अधिक से अधिक लोगों की जान बचाने का प्रयास करता रहेगा।
तुर्की में भारतीय टीम द्वारा निभाई जा रही भूमिका के संबंध में विदेश मंत्रालय के एक ट्वीट का जवाब देते हुए, प्रधानमंत्री ने ट्वीट किया:
“हमारी टीमें ‘ऑपरेशन दोस्त’ के एक हिस्से के रूप में दिन-रात काम कर रही हैं। वे अधिक से अधिक लोगों का जीवन और संपत्ति को बचाने के लिए अपना सर्वश्रेष्ठ देना जारी रखेंगी। इस संकटपूर्ण घड़ी में, भारत तुर्की के लोगों के साथ मजबूती से खड़ा है।”
आयुष
आयुष मंत्री ने कम्पोजिट आयुष अस्पताल, मंगलोर की ओपीडी यूनिट का शुभारम्भ किया
केंद्रीय आयुष, पत्तन, पोत परिवहन और जलमार्ग मंत्री श्री सर्बानंद सोनोवाल ने आज कम्पोजिट आयुष अस्पताल, मंगलोर, कर्नाटक की ओपीडी यूनिट का शुभारम्भ किया।
50 बिस्तर वाले आयुष मल्टी-स्पेशियलिटी हॉस्पिटल के लिए 2016 में योजना बनाई गई थी और मंजूरी दी गई थी, जिसे 2020 में सफलतापूर्वक पूरा कर दिया गया। कोविड-19 महामारी के चलते उद्घाटन समारोह टाल दिया गया था, अब उचित व्यवहार का पालन करते हुए केन्द्र और राज्य आयुष मिशन द्वारा उद्घाटन समारोह आयोजित किया गया। आयुष ओपीडी  और एलोपैथी के सफल कामकाज के लिए, भविष्य में उन्नत और विशेष उपचार सुविधाएं उपलब्ध कराई जाएंगी।
अस्पताल में आयुर्वेद पंचकर्मा, जलौका , क्षारसूत्र, अभ्यंग में उपचार के तौर-तरीके उपलब्ध हैं।
नैचुरोपैथी में हाइड्रोथेरेपी, एक्यूपंक्चर, एक्यूप्रेशर, कलर थेरेपी, मैग्नेटिक थेरेपी, मैग्नेटिक थेरेपी, फिजियोथेरेपी उपलब्ध हैं।
स्वास्थ्य एवं परिवार कल्याण मंत्रालय
देश में कोविड-19 टीकाकरण का आंकड़ा 41.78 करोड़ को पार कर गया
रिकवरी दर 97.35 प्रतिशत पर कायम
पिछले 24 घंटों के दौरान 41,383 दैनिक नए मामलों का पता चला
वर्तमान में सक्रिय मामलों की संख्या  कुल मामलों की केवल 1.31 प्रतिशत है
पिछले 31 दिनों से दैनिक संक्रमण दर  3 प्रतिशत से कम चल रही है
भारत का कोविड-19 टीकाकरण आंकड़ा 41.78 करोड़ को पार कर गया। आज प्रातः सात बजे तक प्राप्त अस्थायी रिपोर्ट के अनुसार 51,60,995 सत्रों के माध्यम से कुल मिलाकर 41,78,51,151 वैक्सीन की डोज दी जा चुकी हैं। पिछले 24 घंटों के दौरान 22,77,679 वैक्सीन की डोज दी गई हैं। जिसका विवरण इस प्रकार है-
|
|
स्वास्थ्य कर्मचारी
|
|
पहली डोज
|
|
1,02,77,386
|
|
दूसरी डोज
|
|
76,11,600
|
|
फ्रंट लाइन कर्मचारी
|
|
पहली डोज
|
|
1,78,24,546
|
|
दूसरी डोज
|
|
1,05,49,835
|
|
आयु वर्ग 18-44 वर्ष
|
|
पहली डोज
|
|
13,05,53,816
|
|
दूसरी डोज
|
|
53,22,634
|
|
आयु वर्ग 45-59 वर्ष
|
|
पहली डोज
|
|
9,89,17,103
|
|
दूसरी डोज
|
|
3,15,85,098
|
|
60 वर्ष से अधिक आयु
|
|
पहली डोज
|
|
7,26,86,361
|
|
दूसरी डोज
|
|
3,25,22,772
|
|
कुल
|
|
41,78,51,151
कोविड-19 टीकाकरण के सार्वभौमिकरण का नया चरण 21 जून 2021 से शुरू हुआ है। केन्द्र सरकार टीकाकरण की गति बढ़ाने के लिए प्रतिबद्ध है और पूरे देश में कोविड-19 टीकाकरण के दायरे का भी विस्तार कर रही है।
कोविड महामारी की शुरुआत से लेकर अब तक संक्रमित हुए कुल लोगों में से 3,04,29,339 व्यक्ति ठीक हो चुके हैं और पिछले 24 घंटों के दौरान 38,652 मरीज ठीक हुए हैं। इससे कुल रिकवरी दर 97.35 प्रतिशत हो गई है।
पिछले 24 घंटों के दौरान देश में 41,383 दैनिक नए मामलों का पता चला है।
पिछले 25 दिनों से दैनिक नए मामलों की संख्या लगातार 50,000 हजार से कम चल रही है। ऐसा केन्द्र और राज्यों/केन्द्र शासित प्रदेशों के सतत और सामूहिक प्रयासों के कारण हुआ है।
आज भारत में सक्रिय मामलों की संख्या 4,09,394 चल रही है और देश के कुल संक्रमित मामलों में सक्रिय मामलों का योगदान केवल 1.31 प्रतिशत है।
पूरे देश में परीक्षण क्षमता में काफी बढ़ोत्तरी होने से पिछले 24 घंटों के दौरान कुल मिलाकर 17,18,439 कोविड के जांच परीक्षण किए गए। अभी तक देश में कुल मिलाकर 45.09 करोड़  से अधिक परीक्षण किए जा चुके हैं।
एक ओर देश में परीक्षण क्षमता में बढ़ोत्तरी हुई है वहीं साप्ताहिक संक्रमण दर वर्तमान में 2.12 प्रतिशत और आज दैनिक संक्रमण दर 2.41 प्रतिशत है। पिछले 31 दिनों से दैनिक संक्रमण दर लगातार 3 प्रतिशत से कम चल रही है और यह 45 दिनों लगातार 5 प्रतिशत से कम बनी हुई है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.11 करोड़ टीके लगाए जा चुके हैं
बीते चौबीस घंटों में 45,769 टीके लगाए गए
भारत में सक्रिय मरीजों की संख्या 2,582 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.8 प्रतिशत है
बीते चौबीस घंटों में 222 लोग स्वस्थ हुए,अब तक स्वस्थ हुए कुल लोगों की संख्या 4,41,45,667 है
पिछले 24 घंटों में 134 नए मामले सामने आए
दैनिक सक्रिय मामलों की दर 0.09 प्रतिशत है
साप्ताहिक सक्रिय मामलों की दर 0.13 प्रतिशत है
अब तक 91.12 करोड़ जांच की जा चुकी हैं,बीते चौबीस घंटों में 1,15,186 जांच की गई
प्रधानमंत्री कार्यालय
2 करोड़ लखपति दीदी बनाने का लक्ष्य; महिला स्वयं सहायता समूहों को ड्रोन उड़ाने की शक्ति प्रदान की जाएगी: प्रधानमंत्री
लाल किले की प्राचीर से राष्ट्र को संबोधित करते हुए, प्रधानमंत्री श्री नरेन्द्र मोदी ने 77वें स्वतंत्रता दिवस पर आज कहा कि सरकार गांवों में 2 करोड़ 'लखपति दीदी' बनाने का लक्ष्य लेकर महिला स्वयं सहायता समूहों  के साथ काम कर रही है। प्रधानमंत्री ने कहा कि आज 10 करोड़ महिलाएं महिला स्वयं सहायता समूहों से जुड़ी हैं। "गांवों में आज, किसी को भी बैंक में दीदी, आंगनवाड़ी में दीदी और दवा उपलब्ध कराने वाली दीदी मिल सकती है।"
प्रधानमंत्री ने कृषि तकनीक के बारे में बात की और ग्रामीण विकास में विज्ञान और प्रौद्योगिकी की क्षमता का लाभ उठाने की वकालत की। प्रधानमंत्री ने कहा कि 15,000 महिला स्वयं सहायता समूहों को ड्रोन चलाने और उनकी मरम्मत के लिए ऋण और प्रशिक्षण दिया जाएगा। प्रधानमंत्री ने कहा, इन महिला स्वयं सहायता समूहों को ‘ड्रोन की उड़ान’ की शक्ति प्रदान की जाएगी।
संस्कृति मंत्रालय
प्रयागराज कुंभ में प्रभावी सार्वजनिक सूचना प्रणाली के लिए व्यापक व्यवस्था
प्रयागराज कुंभ में प्रभावी सार्वजनिक सूचना प्रणाली के लिए व्यापक व्यवस्था की गई है।
हिंदी एवं अंग्रेजी के अलावा बंग्ला, मराठी, गुजराती, तमिल और तेलगु सहित सात भाषाओं में चौबीस घंटे सभी सूचनाओं की जानकारी देने के लिए लगभग 100 डिजिटल स्क्रीन लगाई गई हैं। कुंभ में श्रद्धालुओं और आम आगंतुकों के लिए कार्यक्रमों, समारोहों और धार्मिक आयोजनों से संबंधित सभी प्रकार की सूचनाओं को नियमित रूप से दिखाया जा रहा है। यह डिजिटल स्क्रीन दिन और रात दोनों के लिए उपयोगी हैं। इसके अतिरिक्त, देश के विभिन्न हिस्सों में आयोजित प्रधानमंत्री नरेंद्र मोदी और उत्तर प्रदेश के मुख्यमंत्री योगी आदित्यनाथ के कार्यक्रमों का भी इन स्क्रीनों पर सीधा प्रसारण किया जा रहा है। इस उद्देश्य के लिए, राष्ट्रीय मीडिया केंद्र में एक नियंत्रण कक्ष स्थापित किया गया है। आगंतुकों को जानकारी उपलब्ध कराने के लिए सेक्टर 19 और 20 स्थित शिविरों में भी स्क्रीन लगाई गई हैं। इन स्क्रीनों पर अग्नि सुरक्षा, यातायात, स्नान, सामान्य स्वास्थ्य और मतदाता जागरूकता के अलावा क्या करें-क्या न करें आदि से संबंधित सूचनाओं को भी दिखाया जा रहा है। लकड़ी के खंभों पर में बड़ी संख्या में लाउडस्पीकरों के माध्यम से सार्वजनिक जानकारी देने के लिए एक नेटवर्क भी स्थापित किया गया है।
इसी तरह से दोनों राष्ट्रीय प्रसारणकर्ता आकाशवाणी और दूरदर्शन भी विशेष ट्रांसमीटरों के माध्यम से सूचनाएं उपलब्ध करा रहे हैं। कुंभ पर आकाशवाणी का एफएम ट्रांसमीटर श्रद्धालुओं के लिए बहुत उपयोगी है क्योंकि यह उनके मोबाइल फोन पर उपलब्ध है। खोया-पाया केंद्र डिजिटल स्क्रीन के माध्यम से नियंत्रण कक्ष से जुड़े हुए हैं और इन केंद्रों से प्राप्त सूचनाएं स्क्रीन पर भी उपलब्ध हैं। निश्चित रूप से, एक उच्च तकनीक सूचना प्रणाली के साथ-साथ आकाशवाणी का विशेष प्रसारण और दूरदर्शन का प्रसारण बहुत उपयोगी रहा है।